ದಳಪತಿ ವಿಜಯ್ ಹುಟ್ಟು ಹಬ್ಬಕ್ಕೆ ಭರ್ಜರಿ ಗಿಫ್ಟ್ – 2 ಸಿನಿಮಾ ಬಿಡುಗಡೆ?

ತಮಿಳುನಾಡಿನ (Tamil Nadu) ಸಿಎಂ ಆಗಿ ನಟ ದಳಪತಿ ವಿಜಯ್ (Vijay) ಅಧಿಕಾರದ ಗದ್ದುಗೆ ಹಿಡಿದಿದ್ದಾರೆ. ಸಿಎಂ ಆದ ನಂತರ ಇದೇ ಜೂನ್ 22ಕ್ಕೆ ದಳಪತಿ ವಿಜಯ್ ಅವರು ಮೊದಲ ಹುಟ್ಟು ಹಬ್ಬವನ್ನು ಆಚರಿಸಿಕೊಳ್ಳುತ್ತಿದ್ದಾರೆ. ಈ ಸಲದ ಹುಟ್ಟುಹಬ್ಬ (Birth Day) ಸಹಜವಾಗಿಯೇ ಜೋರಾಗಿ ಇರಲಿದೆ. ಅಭಿಮಾನಿಗಳಿಗೆ ಭರ್ಜರಿ ಉಡುಗೊರೆಯನ್ನೇ ನೀಡಲಾಗುತ್ತಿದೆ.

ಅಂದುಕೊಂಡಂತೆ ನಡೆದರೆ ವಿಜಯ್ ಅವರ ನಟನೆಯ ಕೊನೆಯ ಸಿನಿಮಾ ಜನನಾಯಗನ್ (Jana Nayagan) ಬಿಡುಗಡೆ ಆಗುತ್ತದೆ. ಇನ್ನೂ ಸೆನ್ಸಾರ್ ಸರ್ಟಿಫಿಕೇಟ್ ಸಿಕ್ಕಿಲ್ಲವಾದ್ದರಿಂದ, ಈ ಚಿತ್ರ ಬಿಡುಗಡೆ ಆಗುವುದು ಅನುಮಾನ ಎನ್ನಲಾಗುತ್ತಿದೆ. ಅದರ ಬದಲು ಮತ್ತೆರಡು ಸಿನಿಮಾಗಳನ್ನು ಬಿಡುಗಡೆ ಮಾಡಲು ಸಿದ್ಧತೆ ನಡೆದಿದೆ. ಇದನ್ನೂ ಓದಿ: ಮೂಕಾಂಬಿಕೆ ಸನ್ನಿಧಿಗೆ ಸಿಎಂ ವಿಜಯ್ : ಎಂಜಿಆರ್‌, ಜಯಲಲಿತಾ ಕೊಲ್ಲೂರಿಗೆ ನೀಡಿದ್ದೇನು?

ಹೌದು, ವಿಜಯ್ ಅವರ ಸಿನಿ ಕೆರಿಯರ್‌ನ ಅತ್ಯಂತ ಮಹತ್ವದ ಚಿತ್ರಗಳಾದ ಜಿಲ್ಲಾ ಮತ್ತು ಮೆರ್ಸಲ್ ಚಿತ್ರಗಳನ್ನು ಬಿಡುಗಡೆ ಮಾಡುವ ಕುರಿತು ಮಾತುಕತೆ ನಡೆಯುತ್ತಿದೆ. ಜನ ನಾಯಗನ್ ಬಿಡುಗಡೆ ಆಗದೇ ಇದ್ದರೆ, ಜಿಲ್ಲಾ ಮತ್ತು ಮೆರ್ಸಲ್ ರಿಲೀಸ್ ಆಗೋದು ಪಕ್ಕಾ ಅಂತ ಹೇಳಲಾಗುತ್ತಿದೆ.